ئەمەم بۆ چەندین کەس باسم نە کردووە،
بەڵام لەناو مێشکی خۆمدا،
هەزارەها نهێنی دونیام پاراستووە
لە هەموو کاتەکاندا.
هەروەها من توشبوویەکی ئۆتیزمم.
خەڵک بە شێوازێکی هەڵە لە ئۆتیزم دەڕوانن
وەک باسکردنی بابەتەکە لە چوارچێوەیەکی دیاریکراودا،
بەڵام لە ڕاستیدا، ئۆتیزم جۆراوجۆریەکی تەواوە کە ئێمە چۆنین.
بۆ نمونە، برا بچوکەکەی من،
ڕێژەی ئۆتیزمییەکی زۆر بەرزە.
ناتوانێت قسە بکات، تەنانەت وشەیەکیش.
بەڵام من حەزم لە قسە کردنە.
زۆرجار خەڵکی پەیوەندی لەگەڵ ئۆتیزم دەبەستن
وەکو پەیوەندی نێوان بیرکاری لەگەڵ زانست و نەک شتێکی تر،
بەڵام من زۆر توشبووی ئۆتیزم دەناسم کە
پێیان خۆشە داهێنەر بن.
بەڵام ئەوە ڕاییەکی گشتییە،
ڕا گشتییەکانیش دەربارەی شتەکان
ئەگەر هەمیشەش نەبێت، زۆر جار هەڵەن.
بۆ نمونە، زۆرێک لە خەڵکی
نەخۆشی ئۆتیزم لەگەم فیلمی "پیاوی باران" پێکەوەدەبەستن.
ئەوە بیرو ڕایەکی باوە،
هەموو تاکە کەسێکی ئۆتیزم "دەستن هۆفمان" ە،
و ئەوە ڕاست نییە.
نەک هەر تەنها لە ناو کەسە ئۆتیزمەکاندا.
لەناوهاوڕەگەزخوازەکانیش ئەوەم بینیوە،
لەناو ئافرەتان، و کەسانی ڕەنگ جیاواز.
خەڵکی زۆر لە جیاوازی دەترسن
ئەوان هەوڵ دەدەن هەموو شتێک بخەنە ناو چوارچێوەیەکی بچووک
لەگەڵ نیشانەیەکی دیاریکراودا.
لەڕاستیدا ئەمە شتێکە
لە ژیانی ڕاستەقینەی مندا ڕوویداوە:
من لە گووگڵ نوسیم" کەسە ئۆتیزمەکان..."
چەندین پێشنیاری پێشکەش کرد
دەتوانیت هەرشتێک کە دەتەوێ بینوسیت.
بە نوسینی" کەسی ئۆتیزم..."
یەکەم ئەنجام "جنۆکە" دەرچوو.
ئەوە یەکەم شتە کە خەڵکی بیری لێ دەکەنەوە
کاتێک بیر لە ئۆتیزم دەکەنەوە.
ئەوان دەزانن.
(پێکەنین)
یەکێک لەو شتانەی دەتوانم بیکەم چونکە کەسێکی ئۆتیزم -
ئەوەیە کە توانادارم نەک بێ توانا -
ئەندێشەیەکی زۆر زۆر ڕۆشنم هەیە.
با کەمێک بۆتان ڕوون بکەمەوە.
وەکو ئەوەیە کە من لە ناو ٢ جیهاندا بژیم.
جیهانێکی ڕاستەقینە، هەموومان خاوەنین و هەموو هاوبەشین،
لەگەڵ جیهانە تایبەتییەکی مێشکی من،
جیهانی مێشکی من زۆربەی جار ڕاستەقینەترە
لە جیهانی ڕاستی.
چونکە، زۆر ئاسانە بۆ من ڕێگە بدەم مێشکم گۆڕانکاری بکات
لە بەرئەوەی من هەوڵ نادەم خۆم بخەمە ناو چوارچێوەیەکی بچووک.
ئەوە یەکێکە لە باشترین شتەکان لە بوون بە ئۆتیزم.
هیچ فشارێکت لەسەر نیە بۆ ئەنجامدانی ئەوە.
ئەوە دەدۆزیتەوە کە دەتەوێت ئەنجامی بدەیت،
ڕێگایەک دەدۆزیتەوە بۆ ئەنجامدانی، و لەگەڵی بەردەوام دەبیت.
ئەگەر هەوڵم دابا خۆم قەتیس بکەم،
من لێرە نە دەبووم، هەروەها سەرکەوتوو نەدەبووم
لە هەبوونی نیوەی ئەو شتانەی کە ئێستا هەمە.
هەرچەندە چەندین کێشە هەیە.
لەگەڵ بوون بە ئۆتیزم چەندین کێشە دەبێت،
چەندین کێشە بوونی دەبێت لەگەڵ خەیاڵکردنی زۆر.
بە گشتی قوتابخانەش دەبێتە کێشە،
بەڵام ڕوونکردنەوەی ئەوە بۆ مامۆستایەک
هەموو ڕۆژێک
کە وانەکان زۆر بێزارکەرن
و تۆش بە نهێنی ئاوەرەیەکت پەنا داوە
لە جیهانی مێشکی خۆتدا و تۆ لەناو ئەو وانەیەدا نیت و بێ ئاگایت،
ئەمەش زیاد دەبێت بۆ لیستی کێشەکانت.
(پێکەنین)
کاتێک خەیەڵەکانم باڵادەست دەبن،
جەستەم ژیانێکی تایبەت بەخۆی هەڵدەگرێت.
کاتێک شتێکی زۆر خۆش لە جیهانی ناوەوەی مندا ڕوودەدات،
بەرەو ڕووی ڕادەکەم.
بەرە پێش و بەرەو دوا دێم و دەچم،
یان هەندێک جارهاوار دەکەم.
ئەمەش ووزەیەکی زۆرم پێ دەبەخشێت،
و دەرچەیەک بەدەست دەهێنم بۆ ئەو هەموو ووزەیە.
تەنانەت بە منداڵیش ئەوەم ئەنجام دەدا،
هەمیشە کاتێک کچێکی زۆر بچوکیش بووم.
دایک و باوکیشم زۆر ئەوەیان لا جوان بوو،
بەڵام کاتێک چوومە قوتابخانە،
بەو جوانییە ڕازی نەبوون.
دەکرێت ئەو کەسانە نەیانەوێت هاوڕێیەتی کەسێک بکەن
کە کچێکە و دەست دەکات بە هاوارکردن لەناو وانەی زانستی جەبردا.
ئێستا ئەم شتانە بە ئاسایی ڕوونادەن،
بەڵام دەکرێت خەڵک هاوڕێیەتی لەگەڵ کچی ئۆتیزم دا نەبەستن.
دەکرێت خەڵک نەیانەوێت هاوبەشی بکەن
لەگەڵ هەر کەسێک لەگەڵیان نەگونجێت
لەناو چوارچێوه‌یەکدا وەک نیشانەیەکی ئاسایی.
بەڵام ئەوە لەگەڵ مندا گونجاوە،
چونکە ئەوە وەک گەنم وایە لەناو پوش و پەڵاشدا،
هەروەها دەتوانم ئەو کەسانە بدۆزمەوە کە ڕاست و درووستن
دەتوانم ئەم خەڵکانە هەڵبژێرم وەک هاوڕێی خۆم.
ئەگەر بیر بکەیتەوە، چ شتێک ئاساییە؟
مانای چی دەدات؟
خەیاڵ بکە ئەگەر ئەوە باشترین ستایش بێت تا ئێستا وەرتگرتبێت.
"واو، تۆ بەڕاستی کەسێکی ئاساییت"
(پێکەنین)
بەڵام ستایشەکان ئەوانەن،
"کە تۆ کەسێکی نا ئاساییت"
"هەنگاو بۆ دەرەوەی سندوقەکە دەنێیت."
"تۆ سەرنجڕاکێشیت."
ئەگەر خەڵکی ئەم شتانەیان بوێت،
بۆچی زۆربەی خەڵکی هەوڵ دەدەن بۆ ئەوەی ئاسایی بن؟
بۆچی خەڵکی درەوشانەوەی ڕووناکی خۆیان دەڕێژنە ناو گۆڕ؟
خەڵک زۆر لە جیاوازی دەترسن بۆیە هەموو کەسێک ناچار بەوە دەکەن،
تەنانەت ئەو کەسانەشی کا ناتوانن و نایانەوێت، ئاسایی بن.
چەندین خێوەتگە هەیە بۆ کەسانی هاوڕەگەز خواز
یان بۆ کەسانی ئۆتیزم و هەوڵ دەدەن بیانکەنە کەسێکی ئاسایی،
ئەوەش زۆر ترسناکە کە خەڵک بیەوێت لەم تەمەنەدا ئەوە بکات.
هەمووی ئەمەیە، من نامەوێت بازرگانی بە خەیاڵەکانمەوە بکەم بۆ جیهان.
لەبەرئەوەی من توشبووی ئۆتیزمم،
بەڵگە نامەکانم بۆ بی بی سی پێشکەش کردووە،
هەروەها من خەریکی نوسینی کتێبێکم،
من ئەنجامی دەدەم__ زۆر نایاب دەبێت__
یەکێک لە باشترین شتەکان کە من پێی گەشتوم،
کە پێویست بوو سەرکەوتوو بم،
ئەوە بوو رێگەکانی پەیوەندی کردنم دۆزییەوە
لەگەڵ خوشک و برا بچوکەکەم،
ئەوەی کە وتم لاڵن و ناتوانن قسە بکەن.
زۆرجار خەڵک وەک کەسێکی بێ بەها سەیری کەسە لاڵەکان دەکەن،
بەڵام ئەوە گەمژایەتییە، لەبەرئەوەی خوشک و برا بچووکەکەم
باشترین ئەو خوشک و برایەن کە هەمووان ئاواتی بۆ دەخوازن.
ئەوان باشترینن، زۆرم خۆشدەوێن
گرنگیان پێ دەدەم زیاتر لەهەر شتێک.
بە پرسیارێک بەجێتان دەهێڵم:
ئەگەر نەتواین لە مێشکی کەسێک تێبگەین،
گرنگ نییە کەسێکی ئۆتیزم بێت یاخود نا،
لەبری سزادانی هەرشتێک کە لە باری ئاسایی دەرچوبێت،
بۆچی ئاهەنگی بێ هاوتایی نەگێڕین
بۆچی هەموو کاتێک هانی کەسێک نەدەین خەیاڵەکانی دەرببڕێت؟
سوپاس.
(چەپڵەڕێزان)